UPDATE ora 22:05. Peste 30 de pompieri se luptă de mai bine de 15 ore să stingă incendiul care a izbucnit sâmbătă dimineață la cea mai mare fabrică de condimente din România, amplasată în Parcul Industrial din Alba Iulia.

Prim-adjunctul şefului Inspectoratului pentru Situaţii de Urgenţă (ISU) Alba, maior Ovidiu Costea, a precizat, pentru Agerpres, că, după ce în cursul zilei au acţionat pompieri din patru judeţe – Alba, Cluj, Hunedoara şi Sibiu, respectiv în jur de 80 de subofiţeri şi ofiţeri, sâmbătă seara au mai rămas la faţa locului peste 30 de angajaţi ai ISU Alba, care acţionează cu patru autospeciale şi o autoscară.

Alerta a fost dată, sâmbătă, în jurul orei 6:20, după ce un incendiu a izbucnit la fabrica de condimente Solina din Alba Iulia, una dintre cele mai mari din România.

Pompierii se luptă de mai multe ore pentru a stinge focul care s-a extins pe o suprafață uriașă. Potrivit alba24, martorii au auzit mai multe explozii.

VEZI GALERIA FOTOPOZA 1 / 4

Din primele informații, cauza izbucnirii incendiului este deocamdată necunoscută.

Potrivit Inspectoratului General pentru Situații de Urgență, hala în care a izbucnit incendiul are o suprafață de aproximativ 10.000 de metri pătrați, iar arderea se manifestă generalizat.

Recomandări Recolta de traseiști a lui Gheorghe Flutur: 11 primari suceveni au fugit de la PSD și ALDE și candidează din partea PNL. “S-au întors la noi”, explică liberalul

În sprijinul echipajelor care intervin acționează 4 autospeciale de stingere, o autoscară de intervenție la înălțime, descarcerarea și un echipaj de prim-ajutor.

Alte 6 autospeciale au fost trimise de la ISU Hunedoara, ISU Sibiu și ISU Mureș. În total, la fața locului intervin 11 mașini de stingere.

„Detașamentul de pompieri Alba Iulia intervine cu două autospeciale și o ambulanță SMURD pentru stingerea unui incendiu izbucnit la o societate comercială de pe Str. Calea Ciugudului municipiul Alba-Iulia.” a anunțat ISU Alba.

Reprezentanții ISU Alba au precizat că nu au fost înregistrate victime.

Potrivit sursei citate, norul de fum provocat de incendiul de la fabrica Supremia din Alba Iuia, se îndreaptă către localitățile Sebeș, Ciugud și Daia Română.

Departamentul pentru Situații de Urgență a transmis următoarele indicații pentru cetățenii din zonele respective și nu numai, prin sistemul RO-Alert:

„Pentru asigurarea protecției rămâneți în incinte, închideți geamurile și nu vă expuneți la fum. Respectați recomandările pompierilor!”

Fabrica este situată în Parcul Industrial de lângă șoseaua de Centură a municipiului Alba Iulia.

Citește și Medici inventați cu 9 dolari în reclamele pentru produse ce promit vindecare miraculoasă! Din 1.000 de suplimente alimentare care intră anual pe piață, Ministerul Sănătății a verificat publicitatea a doar 25!

PARTENERI - GSP.RO Acuzații GRAVE de sexism în cazul Simonei Halep! Gestul înjositor făcut de organizatorii de la Roma a stârnit furie pe net!

PARTENERI - PLAYTECH Am GĂSIT-O! Unde se ascunde Adriana Iliescu și DE CE! Viitorul tată al Elizei spune unde e cea mai bătrână mamă din România

HOROSCOP Horoscop 23 septembrie 2020. Fecioarele au o zi amestecată, cu tendințe puternice și atât de diverse